મુંબઈ સોના-ચાંદી બજારમાં આજે વિશ્વ બજાર પાછળ ભાવોમાં મંદી ઝડપી ગતિએ આગળ વધતાં સોનાના ભાવો ૧૦ ગ્રામના વધુ રૃ.૫૦૦થી ૫૦૫ તથા ચાંદીના ભાવો કિલોના વધુ રૃ.૧૧૭૦ ગગડયા હતા. મુંબઈમાં આજે ચાંદીના ભાવો તૂટી રૃ.૩૬ હજારની અંદર ઉતર્યા હતા. અમદાવાદમાં આજે ચાંદીના ભાવો રૃ.૧૪૦૦ તૂટી રૃ.૩૪૮૦૦ રહ્યા હતા જયારે અમદાવાદ સોનાના ભાવો આજે ૧૦ ગ્રામના રૃ.૫૫૦ ઘટી ૯૯.૫૦ના રૃ.૨૫૭૫૦ તથા ૯૯.૯૦ના રૃ.૨૫૯૦૦ રહ્યા હતા. વિશ્વ બજારમાં મંદીના વિવિધ કારણો ભેગા થતાં સોના-ચાંદીના ભાવો વધુ તૂટી ૪ વર્ષના નવા નીચા તળિયે ગયાના સમાચારો હતા.